b'\n_START_ARTICLE_\nDedumoz II.\n_START_SECTION_\nTrinajsta dinastija\n_START_PARAGRAPH_\nWilliams in drugi imajo Dedumoza  za zadnjega vladarja Trinajste dinastije. Natan\xc4\x8dni datumi njegovega vladanja niso znani. Po splo\xc5\xa1no sprejeti egip\xc4\x8danski kronologiji se je njegova vladavina kon\xc4\x8dala verjetno okoli leta 1690 pr. n. \xc5\xa1t.\n_START_SECTION_\nDedumoz II. kot Jo\xc5\xbeefov Tutimaios\n_START_PARAGRAPH_\nDedumoza so ve\xc4\x8dkrat poskusili povezati z zgodbo o Tutimajevem konfliktu s Hiksi in njegovem padcu, ki jo je zapisal zgodoviar Jo\xc5\xbeef Flavij. Povezava med Dedumozom in Tutimajem je v najbolj\xc5\xa1em primeru slabo podprta in je ne podpirajo niti jezikovna (ime Tutimaios zelo verjetno izhaja iz imena D\xc5\xbeehutimose) niti zgodovinska dejstva. Zgleda, da gre za nerazumevanje primarnega vira ali pisno napako.\n_START_SECTION_\nDruge kronologije\n_START_PARAGRAPH_\nZgodovinar Immanuel Velikovsky in egiptolog David Rohl sta posku\xc5\xa1ala Dedumoza II. izena\xc4\x8diti s faraonom iz Druge knjige stare zaveze. Zlasti Rohr je posku\xc5\xa1al spremeniti poglede na zgodovino Starega Egipta s skraj\xc5\xa1anjem tretjega vmesnega obdobja Egipta za skoraj 300 let, s \xc4\x8dimer se je spremenila \xc4\x8dasovnica svetopisemske pripovedi in Dedumoz je postal faraon iz Eksodusa. Rohlova teorija seveda ni dobila podpore znanstvenikov s tega podro\xc4\x8dja.'